laion/Wikipedia-Exotic huggingface dataset:
Lublini unioon

Lublini unioon (poola keeles Unia lubelska, leedu keeles Liublino unija, valgevene keeles Люблінская унія) oli Poola kuningriigi ja Leedu suurvürstiriigi vahel sõlmitud ühinemist käsitlev leping, mille tulemusena loodi ühtne riik Rzeczpospolita, mille valitseja oli 1530–1572 Zygmunt II August, personaalunioonis Leedu, Vene ja Žemaitija Suurvürstiriigiga. Lublini uniooni sõlmisid mõlema riigi seimid Lublinis 28. juunil 1569, leping kinnitati 1. juulil ja ratifitseeriti 4. juuli 1569. Loodud ühisriigil Rzeczpospolital oli ühine monarh, seim ja välispoliitika. Leedu suurvürstiriik aga säilitas oma seadusandluse, haldus- ja kohtuorganid ning sõjaväe. Esialgu jäi vanavalgevene keel Leedu suurvürstiriigi ametlikuks keeleks, kuid poola keel hakkas üha rohkem domineerima ja vanavalgevene keel kaotas ametliku staatuse 1696. aastal. Lublini uniooni sõlmimise üks olulisemaid põhjusi oli see, et Leedu suurvürstiriik oli sõjas Moskva tsaaririigiga sattunud raskesse olukorda. Vastavalt Lublini unioonile läksid Leedult Poola koosseisu Volõõnia, Podoolia, Polesje ja ülejäänud Leedule kuulunud Ukraina alad. Formaalselt kaotas Lublini unioon kehtivuse 3. mail 1791, mil võeti vastu Rzeczpospolita põhiseadus, mis muutis föderatiivriigi unitaarriigiks. 1569 Люблинская уния Краткая история Беларуси за последнюю 1000 лет Речь Посполитая образовалась в 1959 году slawomirkonopa.ru История возникновения белорусского языка word-house.ru Люблинская уния Великое княжество Литовское, Русское и Жемойтское Люблинская уния: Польша и Литва объединились в Речь Посполиту Экспресс-неделя, 28. juuni 2017 Этот день в истории: 1569 год — Польша и Литва заключили Люблинскую унию eadaily.com
Tallinna raamatumess

Tallinna raamatumess on alates 2013. aastast igal kevadel Tallinnas rahvusraamatukogus toimuv raamatumess. Mess kestab mitu päeva ning on mõeldud nii kirjanduse ja raamatukaubanduse asjatundjatele kui ka kirjandushuvilistele. Messiga kaasnevat kultuuriprogrammi pakutakse kõigile tasuta. Toimub suur raamatumüük ning rohkesti uute raamatute esitlusi, seminare, koolitusi, lugejate kohtumisi kirjanikega ja lastele mõeldud töötube. Messi korraldab Eesti Kirjastuste Liit eeskätt koostöös Eesti Rahvusraamatukoguga, aga igal messil on abiks teisigi korraldajaid. Näiteks 2018. aasta messi korraldasid Eesti Kirjastuste Liit, Eesti Rahvusraamatukogu ja Tallinna Kirjanduskeskus koostöös Eesti Kujundusgraafikute Liidu, Eesti Lastekirjanduse Keskuse, Tallinna Keskraamatukogu, Eesti Kirjanike Liidu ja paljude kirjastustega. Üritust toetavad kultuuriministeerium ja Eesti Kultuurkapital. Messil osaleb tavaliselt suurem osa liitu kuuluvatest kirjastustest (2018. aasta seisuga 35 kirjastusest). Balti raamatumess Raamatumessist Eesti Kirjastuste Liidu veebilehel. Vaadatud 20.08.2018. Tallinna raamatumess 2017 Facebookis. Vaadatud 20.08.2018. Teave Raamatumessi veebilehel. Vaadatud 20.08.2018. Tallinna raamatumess 2018 Facebookis. Vaadatud 20.08.2018.
Orhan Džemal

Orhan Geidarovitš Džemal (vene keeles Орхан Гейдарович Джемаль; aserbaidžaani keeles Orxan Camal; 12. november 1966 Moskva, Nõukogude Liit – 31. juuli 2018 Sibut' lähedal, Kesk-Aafrika Vabariik) oli Venemaa ajakirjanik (sõjaajakirjanik) ja Venemaa islamiliikumise tegelane. Ta võttis osa religioosse-ühiskondliku organisatsiooni Venemaa islamikomitee tegevusest ja oli 2003. aastal Venemaa ajakirjanike islamistliku liidu loojaid. Ta sündis Geidar Džemali perekonnas. Pärast Moskva Geoloogilise Luure Instituudi lõpetamist 1990. aastal töötas ta kolm aastat Jakuutias Jakutgeologijas. 1995. aastast töötas ajakirjanikuna ajalehtedes Vetšernjaja Moskva, Nezavissimaja Gazeta, Novaja Gazeta, oli ajakirja Russki Newsweek sõjaline vaatleja. Peab ennast Dmitri Muratovi õpilaseks. Tegi kaastööd internetiväljaannetele. Töötas Põhja-Kaukaasias, Lõuna-Osseetias, Afganistanis, Liibanonis, Süürias, Saudi Araabias ja Donbassis. 2011. aastal sai ta haavata Tripoli lahingus. 2018. aasta juulis sai Orhan Džemal surma koos kahe kaaslasega Sibut' lähedal Kesk-Aafrika Vabariigis, kus ta meedia teatel oli tegemas ajakirjanduslikku uurimust Wagneri grupi tegevusest selles riigis. Орхан Джемаль - последнее интервью на радио "Свобода". Lõigu algus 30.40, youtube.com, 30. juuni 2018 Orhan Džemal selgitamas NTV vestlussaates publikule mis asjaoludel tekkis Krimmis venekeelse elanikkonna enamus. youtube.com, 30. mai 2017
Geidar Džemal

Geidar Džahhidovitš Džemal (vene keeles Гейдар Джахидович Джемаль; aserbaidžaani keeles Heydər Cahid oğlu Camal; 6. november 1947 Moskva, Nõukogude Liit – 5. detsember 2016 Almatõ, Kasahstan) oli Venemaa islamiliikumise tegelane. Ta oli isa poolt aserbaidžaan ja ema poolt venelane. Tema isa Džahhid Šamil oglõ Džemal (1928–2011), kes oli Aserbadžaanis sündinud ja Moskvas kõrgema kunstihariduse saanud, töötas Moskvas kunstiõppejõuna. Džemali isapoolne vanaisa töötas enne sõda NKVD-s, sõja ajal oli Karabahhi sõjakomissar ja pärast sõda Aserbaidžaani NSV Ülemkohtu esimees. Džemali ema Irina Šapovalova oli töötanud hipodroomidel (sealhulgas Tallinna hipodroomil) ratsutajana, hiljem töötas ta Moskvas Durovi teatris loomataltsutajana. Džemali emapoolne vanaisa oli saksa klassikalise filosoofia professor. Džemali abikaasa oli õigeusklik, kirikukoori regent. 1995. aastal lõi Džemal religioosse-ühiskondliku organisatsiooni Venemaa islamikomitee. Ta jäi selle juhiks elu lõpuni. Tema poeg oli ajakirjanik Orhan Džemal. Гейдар Джемаль об эстонцах. baltija.eu, 2. juuni 2016 Умер Гейдар Джемаль. stuki-druki.com, 5. detsember 2016 Оккультный «аятолла»: посмертный портрет Гейдара Джемаля. eadaily.com, 5. detsember 2016
Reutlingen

Reutlingen on linn Saksamaal Baden-Württembergi liidumaal, Reutlingeni kreisi keskus. Asub Švaabi Juura servas, umbes 30 km Stuttgardist lõunas. Register of German municipalities (2022), vaadatud 7.10.2023. Reutlingeni koduleht
Nicholas Bett

Nicholas Kiplagat Bett (27. jaanuar 1990 – 8. august 2018) oli Keenia jooksja, maailmameister. 2015. aasta maailmameistrivõistlustel Pekingis võitis ta 400 meetri tõkkejooksus kuldmedali. Ta hukkus liiklusõnnetuses Keenias. Nicholas Bett Rahvusvahelise Kergejõustikuliidu kodulehel (inglise)
Boriss Piotrovski

Boriss Borissovitš Piotrovski (vene keeles Борис Борисович Пиотровский; 14. veebruar (vkj 1. veebruar) 1908 Peterburi, Venemaa Keisririik – 15. oktoober 1990 Leningrad, Nõukogude Liit) oli vene arheoloog ja orientalist, professor, NSV Liidu Teaduste Akadeemia akadeemik (1970). Ta oli Venemaa keisririigi jalaväekindrali Bronislav-Adolf Piotrovski pojapoeg. Orientalist Mihhail Piotrovski on tema poeg. Aastatel 1964–1990 oli Boriss Piotrovski Riikliku Ermitaaži direktor. Pärast Leningradi Riikliku Ülikooli lõpetamist töötas ta arheoloogia instituudis, seejärel Ermitaažis. Tema teaduslik uurimistöö keskendus Urartu tsivilisatsioonile. Alates 1939. aastast võttis ta mitmel korral osa teaduslikest ekspeditsioonidest Armeeniasse. Tema juhtimisel võeti ette suuremad arheoloogilised väljakaevamised Karmir Bluris kunagise Teišebaini kohal. Sõja esimesel aastal oli Piotrovski Leningradis, kus elas esimese blokaaditalve üle. Seejärel evakueeriti ta koos teiste Ermitaaži töötajatega (sealhulgas direktor Jossif Orbeli) Jerevani. 1943. aastal ilmus tema esimene raamat – "История и культура Урарту" ('Urartu ajalugu ja kultuur'). Selle eest pälvis ta Stalini 2. järgu preemia. Tema tuntuim teos, 1959. aastal ilmunud "Ванское царство" ('Vani kuningriik'), tõlgiti mitmesse keelde. 1945 – valiti Armeenia NSV Teaduste Akadeemia korrespondentliikmeks 1946 – Stalini 2. järgu preemia 1961 – Armeenia NSV teeneline teadustegelane 1964 – Vene NFSV teeneline kunstitegelane 1967 – valiti Briti Akadeemia välisliikmeks 1968 – valiti Armeenia NSV Teaduste Akadeemia akadeemikuks 1968 – valiti Baieri Teaduste Akadeemia välisliikmeks 1983 – sotsialistliku töö kangelane "Ванское царство". books.google.ru
Mihhail Piotrovski

Mihhail Borissovitš Piotrovski (vene keeles Михаил Борисович Пиотровский; sündinud 9. detsembril 1944 Jerevanis Armeenia NSV-s Nõukogude Liidus) on Venemaa ajaloolane ja orientalist (arabist ja islamoloog), professor, Venemaa Kunstide Akadeemia akadeemik (2001), Venemaa Teaduste Akadeemia akadeemik (2016). Alates 1992. aastast on ta Riikliku Ermitaaži direktor. Tema isa oli orientalist Boriss Piotrovski, kes 1942. aastal evakueeriti Jerevani ja kes abiellus seal armeenlanna Hriphsime Džanpholadjaniga (1918–2004). Boriss Piotrovski sündis 1944. aastal Jerevanis. 1967. aastal lõpetas ta Leningradi Riikliku Ülikooli orientalistika teaduskonna araabia filoloogia osakonna. Lõpetamise eel oli Piotrovski aasta aega stažeerimisel Kairo Ülikoolis. Aastatel 1973–1976 töötas ta Jeemeni Rahvademokraatlikus Vabariigis tõlgina ja õppejõuna ühiskonnateaduste kõrgkoolis. Doktoriväitekirja kirjutas ta teemal "Lõuna-Araabia piirkond varasel keskajal". Kaitses selle 1984. aastal. Pärast isa surma (1990) kutsuti ta tööle Ermitaaži. 1992. aasta juulist on ta selle direktor. 2003. aastast on ta ühtlasi Peterburi Riikliku Ülikooli vastloodud muuseumitöö kateedri juhataja. 2011. aastal lisandus veel muistsete idamaade kateedri juhataja ametikoht. Venemaa presidendivalimistel 2012. ja 2018. aastal oli ta presidendikandidaat Vladimir Putini usaldusisik. 1997 – valiti Venemaa Teaduste Akadeemia korrespondentliikmeks 2001 – valiti Venemaa Kunstide Akadeemia akadeemikuks 2003 – Vürst Jaroslav Targa V järgu orden 2008 – valiti Armeenia Teaduste Akadeemia välisliikmeks 2011 – Peterburi aukodanik 2014 – valiti Prantsuse Inskriptsioonide ja Kirjanduse Akadeemia välisliikmeks 2017 – Venemaa Föderatsiooni riiklik preemia Piotrovski Mikhaïl. aibl.fr  Mihhail Piotrovski – pildid, videod ja helifailid Wikimedia Commonsis
Boldecker Landi ühisvald

Boldecker Land on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 69,56 km². 31. detsembril 2015 elas seal 9910 inimest. See paikneb piki Alleri jõge, umbes 12 km Gifhornist idas ja 8 km Wolfsburgist loodes. Selle keskus on Weyhausen. Barwedel Bokensdorf Jembke Tappenbeck Osloß Weyhausen Boldecker-Land.de
Brome ühisvald

Brome on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 203,87 km². 31. detsembril 2015 elas seal 16 470 inimest. See paikneb umbe 20 km Gifhornist kirdes ja 10 km Wolfsburgist põhjas. Bergfeld Brome Ehra-Lessien Parsau Rühen Tiddische Tülau www.samtgemeinde-brome.de
Hankensbütteli ühisvald

Hankensbüttel on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 290,27 km². 31. detsembril 2015 elas seal 9040 inimest. See paikneb umbes 30 km Gifhornist kirdes ja 20 km Uelzenist põhjas. Selle keskus on Hankensbüttel. Samtgemeinde Hankensbüttel on paljude metsade ja põldudega maapiirkond. Siin on ka mõned nõmmed, mis moodustavad osa Lüneburgi nõmmest. Suurim tööandja piirkonnale on Volkswagen Wolfsburgis, mis on 50 km Hankensbüttelist eemal. Samtgemeinde Hankensbüttelis on mõned turismisihtkohad: Hankensbüttelis on Otter-Zentrum (saarmakeskus), kohalike loomade loomaaed ja aastatel 1345 kuni 1350 ehitatud klooster. Oerrelis on jahimuuseum. Ümber külade on metsad ja müned nõmmed, mis moodustavad osa Südheide rahvuspargist. Teed ja tasane maa on ideaalsed rattatuurideks. Dedelstorf Hankensbüttel Obernholz Sprakensehl Steinhorst SG-Hankensbuettel.de
Isenbütteli ühisvald

Isenbüttel on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 77,38 km². 31. detsembril 2015 elas seal 15 287 inimest. See paikneb umbes 4 km Gifhornist kagus. Calberlah Isenbüttel Ribbesbüttel Wasbüttel Isenbuettel.de
Lossi 35

Lossi tänav 35 on ehitismälestis, elamu ja endine pangahoone Viljandi kesklinnas aadressil Lossi tänav 35 / Posti tänav 18. Riia arhitekti O. Breifeldti projekteeritud heimatstiilis hoone on kahekorruseline. Hoone seinad on klombitud maakividest, kõrgemad osad on krohvitud. Katuseviilu alune ja Lossi tänava teise korruse keskosa on vahvärkkonstruktsioon. Puitsõrestik on rõhutatult tume. Hoone nurka rõhutavad vormikad tahkärklid. Algselt oli hoonel kiltkivikatus, mis hiljem on asendatud plekk-katusega. Hoone valmis 1912. aastal. Algselt asus esimesel korrusel Tartu Panga Viljandi osakond ja teisel korrusel korterid. Pangahoone-elamu Viljandis Lossi 35/Posti18, 1913-1915.a. kultuurimälestiste riiklikus registris (vaadatud 20.08.2018) Pangahoone-elamu Viljandis Lossi 35/Posti18, 1913-1915.a. kultuurimälestiste riiklikus registris
Meinerseni ühisvald

Meinersen on valdade ühendus (Samtgemeinde) Gifhorni kreisis Alam-Saksimaal Saksamaal. Valla pindala on 173,09 km². 31. detsembril 2015 elas seal 20 380 inimest. See asub umbes 8 km Gifhornist edelas. Hillerse Leiferde Meinersen Müden SG-Meinersen.de
Papenteichi ühisvald

Papenteich on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 110,84 km². 31. detsembril 2015 elas seal 23 992 inimest. See asub umbes 10 km Gifhornist lõunas ja 15 km Braunschweigist põhjas. Adenbüttel Didderse Meine Rötgesbüttel Schwülper Vordorf Papenteichi piirkonna kaart 1600. aasta paiku Samtgemeinde Papenteich www.papenteich.de
Wesendorfi ühisvald

Wesendorf on valdade ühendus (Samtgemeinde) Saksamaal Alam-Saksi liidumaal Gifhorni kreisis. Selle pindala on 209,04 km². 31. detsembril 2015 elas seal 14,383 inimest. See asub umbes 10 km Gifhornist põhjas. Groß Oesingen Schönewörde Ummern Wagenhoff Wahrenholz Wesendorf Wesendorf.de
Barwedel

Barwedel on vald Saksamaal Alam-Saksi liidumaal Gifhorni kreisis. Valla pindala on 19,8 km². 31. detsembril 2015 elas seal 1000 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Bokensdorf

Bokensdorf on vald Saksamaal Alam-Saksi liidumaal Gifhorni kreisis. Valla pindala on 14,49 km². 31. detsembril 2015 elas seal 1185 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Jembke

Jembke on vald Saksamaal Alam-Saksi liidumaal Gifhorni kreisis. Valla pindala on 14,57 km². 31. detsembril 2015 elas seal 1965 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Osloß

Osloß on vald Saksamaal Alam-Saksi liidumaal Gifhorni kreisis. Valla pindala on 7,64 km². 31. detsembril 2015 elas seal 1927 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Esporte Clube Vitória

Esporte Clube Vitória (tavaliselt tuntud lihtsalt kui Vitória) on Brasiilia linna Salvadori jalgpalliklubi, mis mängib Brasiilia kõrgliigas Campeonato Brasileiro Série A ja Bahia osariigi meistrivõistlustel Campeonato Baiano. Klubi kodustaadion on Barradão. Klubi asutati 13. mail 1899 Saldvadoris Vitória linnaosas. Algselt oli tegemist kriketiklubiga. Vitória klubi jalgpallimeeskond tegutseb alates 1901. aastast. Vitória on tulnud Bahia osariigi meistriks 29 korral, millega on see linnarivaali Bahia järel paremuselt teine klubi osariigis. Vitória ja Bahia vahelised matšid on tuntud nime all Ba–Vi. Tegemist on ühe kõige tulisema derbimänguga riigis. Näiteks määrati 2018. aasta veebruaris Vitória ja Bahia vahel toimunud mängus üheksa punast kaarti. Brasiilia meistrivõistlustel on Vitória parimaks kohaks teine 1993. aasta hooajal. Klubi noorteakadeemia on Brasiilia üks edukamaid. Seal on karjääri alustanud paljud tuntud Brasiilia koondislased, teiste seas Bebeto, Vampeta, Dida, Hulk ja David Luiz. Seisuga 26. juuli 2018 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Série A: Teised kohad (1): 1993 Série B: Teised kohad (1): 1992 Copa do Brasil: Teised kohad (1): 2010 Copa do Nordeste: Võidud (5): 1976, 1997, 1999, 2003, 2010 Teised kohad (3): 1998, 2000, 2002 Campeonato Baiano: Võidud (29): 1908, 1909, 1953, 1955, 1957, 1964, 1965, 1972, 1980, 1985, 1989, 1990, 1992, 1995, 1996, 1997, 1999, 2000, 2002, 2003, 2004, 2005, 2007, 2008, 2009, 2010, 2013, 2016, 2017 "VIDEO | Brasiilia derbi katkestati massikakluse tõttu, kohtunik jagas 9 punast kaarti!". sport.delfi.ee. 19.2.2018. Vaadatud 20.8.2018 "Arhiivikoopia". Originaali arhiivikoopia seisuga 18. august 2018. Vaadatud 20. augustil 2018.{{netiviide}}: CS1 hooldus: arhiivikoopia kasutusel pealkirjana (link) Ametlik koduleht
Andrus Ansipi esimene valitsus

Andrus Ansipi esimene valitsus oli Eesti 44. Vabariigi valitsus, mis astus ametisse 13. aprillil 2005 ametivande andmisega Riigikogu ees. Valitsuskoalitsiooni moodustasid kolm erakonda: Eesti Reformierakond, Eesti Keskerakond ja Eestimaa Rahvaliit. Rahvasuus kutsutakse seda ka küüslaugukoalitsiooniks, kuna kokkuleppele jõuti Tallinna vanalinnas asuvas vastavas restoranis. Andrus Ansipi valitsus asus ametisse pärast kaks aastat töötanud Juhan Partsi valitsust, mis lagunes. Valitsus astus Riigikogu XI koosseisu avaistungil 2. aprillil 2007 tagasi ning 5. aprillil 2007 vabastas president Toomas Hendrik Ilves valitsuse ametist. Valitsuse moodustamisel sõlmiti kolme erakonna vahel lepe, kus on märgitud põhilised valitsuse eesmärgid. Osa neist on täidetud, osa mitte. Näiteks seadis valitsusliit eesmärgiks Eesti valmisoleku üleminekuks eurole 2007. aastaks. Uudne eesmärk Eestis oli valitsusliidu pooldav suhtumine keskkonnamõjust sõltuvale maksustamisele. Valitsusliit lubas ette valmistada ökoloogilise maksureformi kontseptsiooni, mis näeb ette maksude osalise ümberorienteerimise tulu maksustamiselt loodusressursside kasutamise ja looduse saastamise maksustamisele. Ajakirjanduses vasakpoolseks ristitud valitsusliit jätkas tulumaksu alandamist järgmises tempos: alates 1. jaanuarist 2006 – tulumaks 23%, alates 1. jaanuarist 2007 – 22%, alates 1. jaanuarist 2008 – 21%, alates 1. jaanuarist 2009 – 20%. Koalitsioonilepingu järgi kuulus alates 2006. aasta märtsist Riigikogu esimehe koht Keskerakonnale ja Riigikogu esimese aseesimehe koht Reformierakonnale. Riigikogu esimees on Toomas Varek, Riigikogu esimene aseesimees Maret Maripuu ja Riigikogu teine aseesimees Ene Ergma. Riigikogu alaliste komisjonide esimeeste kohad jaotuvad järgmiselt: Reformierakond: rahanduskomisjon; õiguskomisjon; keskkonnakomisjon; Euroopa Liidu asjade komisjon; Keskerakond: väliskomisjon; riigikaitsekomisjon; maaelukomisjon; Rahvaliit: majanduskomisjon; sotsiaalkomisjon. Põhiseaduskomisjoni ja kultuurikomisjoni esimees on opositsioonierakonna esindaja. Tuuli Koch, Kai Kalamees (2. aprill 2005). "Küüslaugukoalitsioon sünnib suure valuga". Eesti Päevaleht. Vaadatud 18.01.2021. Koalitsioonilepe
Tappenbeck

Tappenbeck on vald Saksamaal Alam-Saksi liidumaal Gifhorni kreisis. Valla pindala on 5,11 km². 31. detsembril 2015 elas seal 1390 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Weyhausen

Weyhausen on vald Saksamaal Alam-Saksi liidumaal Gifhorni kreisis. Valla pindala on 7,98 km². 31. detsembril 2015 elas seal 2443 inimest. Varaseim säilinud ülestähendus pärineb aastast 1344, nimetades asulat Weydehuseniks. 1350. aastal ehitati see pärast hävitavat tulekahju uuesti üles. Küla esimesel teadaoleval alusel oli vendide (sorbide) palktarede rühm. 1850. aasta loend näitab, et sel ajal oli Weyhausenis 16 talu. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.boldecker-land.de
Bergfeld

Bergfeld on vald Saksamaal Alam-Saksi liidumaal Gifhorni kreisis. Valla pindala on 10,6 km². 31. detsembril 2015 elas seal 886 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Associação Chapecoense de Futebol

Associação Chapecoense de Futebol (ka lihtsalt Chapecoense) on Brasiilia linna Chapecó jalgpalliklubi. See mängib Brasiilia kõrgliigas Campeonato Brasileiro Série A ja Santa Catarina osariigi meistrivõistlustel Campeonato Baiano. Klubi kodustaadion on Arena Condá. Klubi asutati 1973. aastal eesmärgiga taastada Chapecó linnas jalgpallitraditsioone. Santa Catarina osariigi meistriks tuli Chapecoense esimest korda 1977. aastal. Kokku on osariigi meistriks tuldud kuuel korral, viimati 2017. aastal. Võrdlemisi väikse klubina pääses Chapecoense esimest korda Brasiilia kõrgliigasse 1978. aastal. Kõrgliigasse jõuti tagasi alles 2014. aastal. Chapecoensel on olemas oma meeskond ka saalijalgpallis ning kahel korral on tuldud osariigi meistriks. 2016. aastal oli Chapecoense tegemas suurepärast hooaega, kui Lõuna-Ameerika klubide meistrivõistlustel Copa Sudamericana oldi jõutud finaali. 28. novembril oli Chapecoense meeskond suundumas Copa Sudamericana finaalmatšile Colombiasse, kuid meeskonda ja tugipersonali vedanud lennuk kukkus Colombias Medellíni linna José María Córdova rahvusvahelise lennujaama lähedal alla (LaMia lend 2933). 77 pardal viibinud inimest pääses eluga kuus, teiste seas kolm mängijat. Pärast seda otsustas Lõuna-Ameerika jalgpalliliit CONMEBOL, et finaalmatši ei peeta ja Chapecoense kuulutatakse Copa Sudamericana meistriks. 2017. aasta alguses ehitati Chapecoense esindusmeeskond uuesti üles ning Chapecoensele laenasid mängijaid Brasiilia ja Argentina tippklubid. Copa Sudamericana meistrina pääses Chapecoense järgmisel hooajal Lõuna-Ameerika kõige tähtsama klubide sarja Copa Libertadorese alagrupiturniirile. Oma alagrupis saadi kolmas koht. See tähendas, et jätkatakse mängimist Copa Sudamericana teises ringis, kus alistati Argentina klubi Defensa y Justicia. Kuueteistkümnendikfinaalis kaotati teisele Brasiilia klubile, Flamengole ja langeti konkurentsist. 2017. aasta hooaja Brasiilia meistrivõistlused kujunesid Chapecoense jaoks läbi aegade kõige edukamateks, kui hooaeg lõpetati kaheksanda kohaga. Kaheksas koht kindlustas klubile järgmiseks hooajaks pääsu Copa Libertadorese teise ringi. Seal tuli aga võtta vastu kaotus Uruguay klubilt Nacional. Seisuga 25. aprill 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Copa Sudamericana: Võidud (1): 2016 Campeonato Catarinense: Võidud (6): 1977, 1996, 2007, 2011, 2016, 2017 Copa Santa Catarina: Võidud (1): 2006 "Chapecoense võitis pärast traagilist lennuõnnetust esimese tiitli". sport.postimees.ee. 8.5.2018. Vaadatud 20.8.2018 http://www.espnfc.com/club/chapecoense-af/9318/squad. {{cite web}}: puuduv või tühi pealkiri: |title= (juhend) Ametlik koduleht
Õuna tänav (Viljandi)

Õuna tänav on tänav Viljandi linnas. Tänava pikkus on 347 m. "Viljandi linna kohalike teede nimekiri" (PDF). Riigi Teataja. Viljandi Linnavolikogu. 5. märts 2018. Lisa Viljandi Linnavolikogu 22.02.2018 määrusele nr 12. Vaadatud 20.08.2018.
Brome

Brome on vald Saksamaal Alam-Saksi liidumaal Gifhorni kreisis. Valla pindala on 36,66 km². 31. detsembril 2015 elas seal 3209 inimest. Vald paikneb Ohre jõel, umbes 25 km Wolfsburgist kirdes. Vallas on järgmised külad: Altendorf Benitz Brome Wiswedel Zicherie Loss Raekoda Luterlik kirik Ohresee järv Luterlik kirik Altendorfis Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.brome.de